Tasuqilt d tiririt n unamek n uḍris deg yiwet n tutlayt ( tutlayt taɣbalut) ,d usselali n yiwen n uḍris yesɛan tutlayt d yidles yemxallafen ( tutlayt n yiswi). Lmaɛna-yis mi ar d awiḍ aḍris neɣ ungal s tutlayt tabaranit ad t-id-tarreḍ ɣer tutlayt s ways t-ttemeslayeḍ tebna sumata ɣef lsas-at idelsanen yemgaraden. Tasuqilt ɣer teqbaylit tewwi-d amecwar ɣezzifen ɣef izarfan n tlelli. Amezruy-is llan wid i yerran tallalit n tsuqilt s teqbaylit ɣer tgemmi timawit, meḥsub tasuqilt-agi tussa-d seg wansayen iqdimen i d-yesselalayen tignatin i deg yettili wayen icuban ɣer tsuqilt .Si tama nniḍen llan wid i yerran tallalit n tsuqilt s teqbaylit ɣer usnulfu n wid yeɣaren tasekla, d yidelsan yemgaraden. Ladɣa tasuqilt yuran s tafransist, imi ayen yezdin amezruy n tmurt-agi d win n tmurt-nneɣ yezdi daɣen tisekliwin d yidelsan-n-sent.